Christian V tildelte ham imidlertid 1679 en månedlig [[pension]], og året efter blev han tysk [[hofprædikant]] i København. Som sådan var han dog kun til besvær; thi han betragtede det stadig som sin første embedspligt at finde vranglærdomme, og hans heftighed mod de reformerte var så meget mindre velset, som [[Charlotte Amalie af Hessen-Kassel|dronningen]] selv hørte til dette [[trossamfund]]. Med glæde greb man lejligheden til på en passende måde at blive af med ham, i det [[generalsuperintendent]]en i [[Slesvig (by)|Slesvig]] døde 1684. Schwartz udnævntes da til superintendent over hele [[Hertugdømmet Slesvig|Slesvig]] og flyttede til Slesvig by. Et af hans første foretagender var at få [[Konkordieformelen]] indført i den hertugelige del af landet, ligesom det tidligere var sket i den kongelige del ved [[Stephan Klotz]]' bestræbelser. Efter [[Altona-forliget|forliget]] i [[Altona]] 1689 måtte han flygte til [[Flensborg]], hvor han derefter boede til 1693, da han kunne flytte ind i den nyopførte [[bisperesidens]] i Rendsborg.
Personbillede_savnes Religion Universiteter Undervisning